LATVIJAS TRADICIONĀLĀ KARATĒ FEDERĀCIJAS

CĒSU KARATE KLUBA ČEMPIONĀTS

#### N O L I K U M S

Cēsīs,

26.10.2015.

1. **Mērķis.**

1.1. Uzturēt LTKF un LTKF sadarbības klubu un komandu vienotību un sportistu cīņas garu.

1.2. Izkopt un popularizēt tradicionālo karatē.

1.3. Dalībniekiem sniegt iespēju iegūt sacensību pieredzi.

1.4. Noskaidrot spēcīgākās komandas un individuālos dalībniekus.

**2. Vieta un laiks.**

2.1. Čempionātu organizē Cēsu karate klubs. Čempionāts norisināsies **05.12.2015. Pūces ielā 2a, Cēsīs, plkst. 11:00.**

2.2. Mandātu komisija darbosies no plkst. 10:00 līdz 10:45.

2.3. Dalībnieku pieteikumi čempionātam jāiesūta līdz 01.12.2015. Pieteikumā jānorāda dalībnieka vārds, uzvārds, vecums, gradācijas pakāpe, grupa atbilstoši šajā nolikumā minētajām, kā arī dalībnieku sastāvs komandu kopvērtējuma noteikšanai. Pieteikuma saturā ir pieļaujams veikt korekcijas čempionāta dienā līdz plkst.10:45.

2.4. Kontaktpersona un dati: Aiva Nestro, Raiskuma iela 2, Cēsis, Cēsu novads; tālr.: 64125119; 29458657, [aivanestro@hotmail.com](mailto:aivanestro@hotmail.com)

**3. Vispārīgie noteikumi.**

3.1. Čempionāta dalībnieki – LTKF klubu un grupu komandas un uzaicināto LTKF sadarbības klubu komandas.

3.2. Sacensību disciplīnas.

3.2.1. *Kata* individuāli;

3.2.2. *Kumite* individuāli *(Kihon Ippon kumite, Ko-Go Kumite, Jyu Kumite).*

3.3. ***Kata*** dalībniekiem ***ir atļauts*** startēt atbilstošajā un/vai augstākā vecuma grupā, bet nav atļauts startēt zemākā vecuma grupā.

3.4. ***Kumite*** dalībniekiem *Kihon Ippon kumite*disciplīnā ***ir atļauts*** startēt atbilstošajā un/vai augstākā vecuma grupā, bet nav atļauts startēt zemākā vecuma grupā. Tas attiecas gan uz atsevišķu dalībnieku startējošajā pārī, gan uz abiem dalībniekiem (pāri).

3.5. Dalībnieku skaits katrā grupā individuālajās sacensībās nav ierobežots.

3.6. Komandu (klubu, grupu) kopvērtējumā tiek iekļauti:

3.6.1. Pieteikumā norādīto komandas 5 dalībnieku rezultāts *kata* disciplīnā;

Piezīme: Ja dalībnieks ir izvēlējies startēt gan atbilstošajā, gan augstākā vecuma grupā, tad ir tiesības izvēlēties komandu kopvērtējumā iekļaut šī dalībnieka vienu vai abus rezultātus, ņemot vērā komandu kopvērtējumā iekļaujamo dalībnieku rezultātu ierobežojumu – 5 dalībnieku rezultāts.

3.6.2. Pieteikumā norādīto komandas 5 dalībnieku rezultāts *kumite* *(Kihon Ippon kumite, ko-go kumite, Jyu Kumite)* disciplīnā; *Kihon Ippon kumite* tiek ieskaitīts dalībnieku pāra rezultāts.

Piezīmes:

1) Ja 10-11 gadus vecs dalībnieks (zēns vai meitene) izvēlas piedalīties gan *Kihon Ippon kumite,* gan *Ko-go kumite,* tad ir tiesības izvēlēties komandu kopvērtējumā iekļaut šī dalībnieka vienu vai abus rezultātus, ņemot vērā komandu kopvērtējumā iekļaujamo dalībnieku rezultātu ierobežojumu – 5 dalībnieku rezultāts.

2) Ja 1 dalībnieks un/vai dalībnieku pāris *Kihon Ippon Kumite disciplīnā* ir izvēlējies/-šies startēt gan atbilstošajā, gan augstākā vecuma grupā, tad ir tiesības izvēlēties komandu kopvērtējumā iekļaut šī dalībnieka pārstāvētā pāra vai šo dalībnieku pāra vienu vai abus rezultātus, ņemot vērā komandu kopvērtējumā iekļaujamo dalībnieku rezultātu ierobežojumu – 5 dalībnieku rezultāts.

3.7. *Jyu* un *ko-go kumite* meitenēm un sievietēm divas grupas – A un B, kuras tiks sadalītas pēc vecuma, sākot no 10 gadiem un gradācijas dalībnieku reģistrācijas laikā čempionāta dienā. Meitenes vecuma grupā no 10 līdz 15 gadiem izpilda *ko-go kumite (skat. pielikumā noteikumus).*

3.8. *Kata* meitenēm un sievietēm, sākot no 12 gadiem, divas grupas – A un B, kuras tiks sadalītas pēc vecuma un gradācijas dalībnieku reģistrācijas laikā čempionāta dienā.

3.9. *Kumite* disciplīnā zēniem un meitenēm vecuma grupā līdz 9 gadiem jāizpilda *Kihon Ippon kumite* (vienas uzbrukuma-aizsardzības tehniku kombinācijas *kumite*): 2 dalībnieki (2 zēni, 2 meitenes vai 1 zēns, 1 meitene) izpilda iepriekš sagatavotas 3 atšķirīgas uzbrukuma-aizsardzības tehnikas kombinācijas. 3 reizes kā pirmais uzbrūk viens dalībnieks, otram tajā brīdī izpildot aizsardzības-pretuzbrukuma tehniku. Pēc tam dalībnieki mainās lomām, izpildot tās pašas vai atšķirīgas tehniku kombinācijas – 3 reizes uzbrūk otrs dalībnieks, pirmajam tajā brīdī izpildot aizsardzības-pretuzbrukuma tehnikas. Atšķirīga uzbrukuma-aizsardzības tehniku kombinācija nozīmē, ka neviena no 3 izpildītajām nav pilnīgi identiska. *Piem., ir pieļaujams, ka uzbrukuma tehnika visas 3 reizes ir Oji tsuki chudan, bet aizsardzības-pretuzbrukuma tehnika katrā uzbrukumā ir atšķirīga.*

Ir atļautas jebkuras *ITKF Vispārīgajos Kumite noteikumos* atļautās tehnikas – piem., sitieni ar rokām, kājām, triecieni ar dūres virsmu, aizsardzības tehnikas, izvairīšanās, kustības, kuru mērķis ir izjaukt pretinieka fizisko stabilitāti (līdzsvaru) utt.

Tehniku skaita ierobežojums: uzbrukumam - 2 tehnikas, aizsardzībai - 3 tehnikas.

3.10. *Kumite* disciplīnā zēniem vecuma grupā no 10 līdz 15 gadiem jāizpilda *Ko-go kumite* *(skat. pielikumā noteikumus)*, bet vecuma grupas no 16 – 18 un virs 19 gadiem startē *jyu kumite.*

3.11. Meitenes un zēni no 10 līdz 11 gadiem var izvēlēties izpildīt *Kihon Ippon kumite* un/vai *Ko-go kumite*.

3.12. *Kata* disciplīnā dalībniekiem jāizpilda *kata* pēc brīvas izvēles. Finālā jāizpilda *kata*, atšķirīga no atlases sacensībās izpildītās *kata*, izņemot dalībniekiem ar 10.Kyu, kuri var izpildīt vienu un to pašu *kata* visās sacensību kārtās – *Kihon kata*.

3.13. *Komandu kopvērtējumā* tiek summēts komandas dalībnieku rezultāts *kata* un *kumite* disciplīnās, ņemot vērā 3.6.punktā norādītos ierobežojumus, par disciplīnā iegūto 1.vietu piešķirot 3 punktus, par 2.vietu – 2 punktus, par 3.vietu – 1 punktu.

3.14. Čempionāts norisinās saskaņā ITKF tradicionālā karatē sacensību noteikumiem, izņemot šajā nolikumā minētos atšķirīgos nosacījumus.

3.15. Organizatoram ir tiesības gan apvienot, gan sadalīt grupas, ņemot vērā pieteikto dalībnieku skaitu un dalībnieku kvalifikācijas pakāpi. Grupu sadalīšana un apvienošana tiek veikta, ņemot vērā tiesnešu kolēģijas lēmumu.

**4. Apbalvošana.**

4.1. Pirmo trīs godalgoto vietu ieguvēji tiek apbalvoti ar diplomiem un medaļām.

4.2. Komandu konkurencē pirmo trīs godalgoto vietu ieguvējas komandastiek apbalvotas ar diplomiem un kausiem.

**5. Dalības maksas.**

5.1. ***Standarta dalības maksa*** katram dalībniekam:

5.1.2.viena disciplīna: **10,- EUR;**

5.1.3. divas disciplīnas: **15,- EUR;**

5.1.4. trīs disciplīnas: **20,- EUR.**

*5.1.4.1. Gadījumi, kuros piemēro:*

*1) vecuma grupā 10 – 11 gadiem zēni, meitenes => skat. 3.11.punktu*

*2) dalībnieks piedalās Kihon Ippon kumite vai kata disciplīnā gan atbilstošajā, gan augstākā vecuma grupā.*

5.2. Dalības maksa dalībniekiem vecumā līdz 8 gadiem:

5.2.1. viena disciplīna: **5,- EUR**;

5.2.2. divas disciplīnas: **7,- EUR**;

5.2.3. trīs disciplīnas: **10,- EUR.**

*5.2.3.1. Gadījumi, kuros piemēro:*

*1)* *dalībnieks piedalās Kihon Ippon kumite vai kata disciplīnā gan atbilstošajā, gan augstākā vecuma grupā.*

5.3. Dalībniekiem – ģimenēm, sākot no 3 cilvēkiem, tiek piemērota atlaide 50% apmērā no ***Standarta dalības maksas*** (saskaņā ar 5.1.punktu).

5.4. Dalībniekiem, kuru vecāki, radinieki pēc organizatora lūguma palīdz čempionāta organizēšanas un norises nodrošināšanā (protokolistu, sekretāru pienākumi, telpu iekārtošana): dalības maksa netiek piemērota.

5.5. Dalības maksas jāiemaksā līdz čempionāta sākumam plkst. 10:45.

**6. Tiesnešu kolēģija.**

6.1. **Galvenais** un laukuma, stūra tiesnesis:Aiva Nestro (4.dans)

6.2. **Laukuma** un stūra tiesneši:, Inita Reimandova (3.dans), Jānis Kozlovskis (4.dans), Uldis Upmanis (3.dans), Zita Ullas (3.dans), Vilnis Lāpselis (3.Dans), Georgijs Hohlovskis (2.dans), Armands Pētersons (1.Dans).

6.3. Laukuma un stūra tiesnešu pienākumu veikšanai pēc organizatora iniciatīvas tiek uzaicināti citi LTKF biedri, kā arī LTKF sadarbības partneru un viesu klubu un komandu treneri un pieredzējuši atlēti.

1. **Sacensību disciplīnu sadalījums grupās.**

###### 7.3.1. KATA

**Individuāli**

|  |  |
| --- | --- |
| **Zēni/ meitenes** | |
| Vecuma grupa | Vārds, uzvārds |
| **Līdz 6 g.** |  |
| **7-8** |  |
| **9-11** |  |

|  |  |
| --- | --- |
| **Zēni/ vīrieši** | |
| Vecuma grupa | Vārds, uzvārds, gradācijas pakāpe |
| **12-14** |  |
| **15-18** |  |
| **No 19 g.** |  |

|  |  |
| --- | --- |
| **Meitenes/ sievietes** | |
| Vecums | Vārds, uzvārds |
| *No 12 gadiem* |  |

**7.3.2. KUMITE**

**Individuāli**

***Kihon Ippon kumite***

|  |  |  |
| --- | --- | --- |
| **Zēni/ meitenes** | | |
| Vecuma grupa | Nr. | Vārds, uzvārds |
| **Līdz 7 g.** | **1.** |  |
| **2.** |  |
| **8-9** | **1.** |  |
| **2.** |  |
| **10-11** | **1.** |  |
| **2.** |  |

***Ko-go kumite***

|  |  |
| --- | --- |
| **Meitenes** | |
| Vecuma grupa | Vārds, uzvārds, vecums |
| *No 10 līdz 15 gadiem* |  |

***Ko-go kumite***

|  |  |
| --- | --- |
| **Zēni** | |
| Vecuma grupa | Vārds, uzvārds |
| **10-11** |  |
| **12-13** |  |
| **14-15** |  |

***Jyu kumite***

|  |  |
| --- | --- |
| **Zēni/ vīrieši** | |
| Vecuma grupa | Vārds, uzvārds, gradācijas pakāpe |
| **16-18** |  |
| **No 19 g.** |  |

|  |  |
| --- | --- |
| **Meitenes/ sievietes** | |
| Vecums | Vārds, uzvārds, vecums |
| *Sākot no 16 g.* |  |

Cēsu karatē kluba

valdes locekle A.Nestro